Iktatószám: 2/2024

**JEGYZŐKÖNYV**

mely készült 2024. május 15-én, 11,00 órakor, a dr. Bonnyai József bizottsági elnök (Bátaszék, Budai u. 44-46) irodájában megtartott BÁT-KOM 2004. Kft. Felügyelő Bizottságának üléséről.

**Jelen vannak:** Dr. Bonnyai József *elnök*

Dr. Szabó Ákos *tag*

Péter Géza *tag*

**Tanácskozási joggal megjelent:** Pap Péter BÁT-KOM 2004 Kft. ügyvezető

**Dr. Bonnyai József** *elnök* köszönti a Felügyelő Bizottság tagjait és a meghívottakat. Megállapítja, hogy a 3 tag közül *3 fő jelen van, így a bizottság ülése határozatképes* és javaslatot tesz a meghívóban szereplő napirendi pont tárgyalására*.* Mivel egyéb indítvány, észrevétel, javaslat a napirenddel kapcsolatban nem hangzott el, elnök úr szavazásra bocsátja az ülés napirendjeit.

Szavazás után a BÁT-KOM 2004 Kft. Felügyelő Bizottsága a napirendi javaslatot – *egyhangúlag, 3 igen szavazattal* – elfogadta, így az ülés napirendje az alábbiak szerint alakult:

1. **A BÁT-KOM 2004 Kft. 2023. évi** **mérlegbeszámolójának elfogadása**

**2. Egyebek**

**Napirendek tárgyalása:**

1. **A BÁT-KOM 2004 Kft. 2023. évi mérlegbeszámolójának elfogadása**

**Dr. Bonnyai József** *elnök* ismertette az előterjesztést és az alábbi kiegészítést tette:

A mérlegbeszámoló anyagát mindenki kézhez kapta, áttanulmányozhatta.

A szöveges melléklet részletesen megmagyarázza a beszámoló lényeges összefüggéseit és adatait. Az eredmény az üzleti tervben meghatározottakat tükrözi, megfelel az előírtaknak. Adózás előtti eredmény 613 E Ft, az adózott eredmény 119 E Ft.

A Kft. elérte a tulajdonos által megfogalmazott célokat, jelentősebb nyereség elérése nem szerepel az elsődleges célok között.

Dr. Szabó Ákos: Egyetért a beszámoló elfogadásával.

Péter Géza: Egyetért a beszámoló elfogadásával, mert nem cél a nagyobb nyereség elérése.

További kérdés és hozzászólás nem volt, elnök úr szavazásra teszi a határozati javaslatot.

Szavazás után a BÁT-KOM 2004 Kft. Felügyelő Bizottság – egyhangúlag, 3 igen szavazattal az alábbi határozatot hozta:

3/2024. számú FB határozat

***H a t á r o z a t i j a v a s l a t :***

**a BÁT-KOM 2004 Kft. 2023. évi mérlegbeszámolójának elfogadására**

Bátaszék Város Önkormányzat Képviselő-testülete, mint a BÁT-KOM 2004. Kft. (7140 Bátaszék Baross u. 1/A, adószám: 13318871-2-17, cégjegyzékszám: 17-09-005090) egyedüli alapító tulajdonosa

1. a társaság 2023. évi gazdálkodásáról szóló mérlegbeszámolóját 274 483 E Ft bevétellel, 613 E FT adózás előtti eredménnyel, valamint 119 E Ft adózott eredménnyel (nyereséggel)elfogadja,
2. tudomásul veszi, hogy az adózott eredmény, illetve az eredménytartalék terhére a társaság nem fizet osztalékot a tulajdonos részére.

*Határidő:* 2024. 05.31.

*Felelős:* Dr. Bozsolik Róbert polgármester

(az értesítés megküldéséért)

*Határozatról értesül*: BÁT-KOM 2004 Kft. ügyvezetője

**2. Egyebek**

Mivel a Felügyelő Bizottság ülésén egyéb észrevétel, indítvány nem hangzott el, az elnök a jelenlévőknek megköszönte a részvételt és az ülést 11,30 órakor bezárta.

**Dr. Bonnyai József Dr. Szabó Ákos Péter Géza**

elnök tag tag